Virallinen lehti nro C 031 , 05/02/1999 s. 0054



KIRJALLINEN KYSYMYS E-1544/98 esittäjä(t): Amedeo Amadeo (NI) komissiolle (19. toukokuuta 1998) Aihe: Zoonoosit Direktiivillä 92/117/ETY(1) säädetään tiettyjen zoonoosien tarkkailusta ja valvonnasta. Valvonnan ulkopuolelle jäävät salmonella enteritidis ja salmonella typhimurium jalostussiipikarjaparvissa. Direktiivissä ei kuitenkaan säädetä mistään vakiomenettelystä, jota noudatetaan valvonnassa ja tietojen keräämisessä muista taudeista. Tällainen menettely vaikuttaa kielteisesti yhteen direktiivin päätavoitteeseen, joka on tietojen kokoaminen jäsenvaltioissa zoonoositartunnoista, sillä tiedot, joita tällaisissa tapauksissa kootaan, eivät ole "lisättävissä", toisin sanoen ne eivät ole "valvottavissa". Voiko komissio määrätä yhdenmukaisesta valvonnasta yhteisöön yksittäisten tautien osalta ja määrittää selvästi ja yksiselitteisesti tartunnat, joita valvotaan, ja diagnostiset menettelyt, joiden on oltava yhdenmukaisia ja yhtenäistettyjä kaikissa jäsenvaltioissa? Komission jäsenen Franz Fischlerinkomission puolesta antama vastaus (19. kesäkuuta 1998) Direktiivissä 92/117 ETY säädetään epidemiologisten tietojen keräämistä koskevista yleisistä säännöistä eri zoonoosien osalta sekä erityisistä salmonellan vastaisista toimenpiteistä jalostussiipikarjan parvissa. Lisäksi yhteisössä on säädetty säännöt tiettyjen muiden zoonoosien, kuten mycobacterium bovis-, brucellosis- tai trichinosi-bakteerin aiheuttaman tuberkuloosin, valvonnasta ja seurannasta. Näitä zoonooseja koskevat säännökset säädetään asianomaisissa kauppaa ja hygieniaa koskevissa direktiiveissä. Komissio tiedostaa direktiivin 92/117/ETY 4 ja 5 artiklassa säädettyyn zoonoosien kehitystä ja lähteitä koskevan epidemiologisen ilmoitusjärjestelmän ongelmat. Jäsenvaltioiden asiantuntijoita on kutsuttu useisiin työryhmiin keskustelemaan näistä ongelmista. Lisäksi zoonoosien epidemiologiaa tutkivaksi yhteisön viitelaboratorioksi nimetty BgVV Berlin on järjestänyt useita tätä alaa koskevia seminaareja. Näissä neuvotteluissa on päästy sopuun tietyistä suuntaviivoista sekä ilmoitusjärjestelmän yhteydessä tiedonkeruuhun käytettävistä yhdenmukaisista lomakkeista. Jäsenvaltiosta saatujen tietojen taso on parantunut asteittain, vaikka erilaisista valvontajärjestelmistä johtuen epidemiologisen tilanteen vertaaminen jäsenvaltioiden välillä on edelleen mahdotonta. Vuosittain julkaistavassa yhteisön kertomuksessa on kuitenkin nykyisessä muodossaankin hyödyllisiä tietoja jäsenvaltioissa sovellettavista valvontajärjestelmistä, ja sen avulla voidaan tietyssä määrin seurata zoonoosien kehitystä eri jäsenvaltioiden sisällä, joskaan ei eri jäsenvaltioiden välillä. Ilmoitusjärjestelmää pyritään parantamaan direktiivin 92/117/ETY uudelleentarkastelun yhteydessä säätämällä tietyistä tietojenkeruuta ja ilmoittamista koskevista kriteereistä. Täysin yhdenmukainen ilmoitusjärjestelmän kehittäminen olisi kuitenkin erittäin laajamittainen urakka, jolloin jouduttaisiin yhdenmukaistamaan esim. sairaustapausten määrittely, seuranta, valvonta, näytteenotto ja analyyttiset menetelmät sekä ilmoitusmenettely, silloin kun zoonooseja tai zoonoosien aiheuttajia havaitaan rehussa, koti- tai villieläimissä, elintarvikkeissa tai ihmisissä. Lisäksi on muistettava, että useimmissa jäsenvaltioissa zoonoosien eri epidemiologiset seikat kuuluvat useiden viranomaisten toimivaltaan. Elintarvikkeista saadusta tartunnasta ilmoittamiseen vaikuttavat aina myös kansalliset ja paikalliset tavat, esimerkiksi se, kuinka usein ja kuinka nopeasti lääkärin apua on haettu. (1) EYVL L 62, 15.3.1993, s. 38.